stanford-oval/wikipedia huggingface dataset:
מאיר יונה (רב)
חיבוריו

מי ומי - על הגדה של פסח, ה'תשמ"ד.
בית מאיר - שו"ת, חידושי ש"ס ודרשות, ה'תשמ"ו, נדפס על ידי בניו אברהם ומשה.
הערות שוליים

↑  נפטרה בב' סיון ה'תשס"ו (29 במאי 2006)
↑  שלום פרוינד, נר הצפון: ריאיון עם הרב אברהם מנחם ממגדל העמק, באתר הידברות/יום ליום, ‏ט"ז חשון התשע"ז | 17.11.16
| --- | --- |
בקרת זהויות :  NLI: 987007438333505171  ISNI: 0000 0000 5073 1304  LCCN: nr91020263  VIAF: 17078933   WorldCat (עם VIAF): 17078933
קרב קיבוץ דן

קרב קיבוץ דן הוא קרב במלחמת ששת הימים שעצם קיומו שנוי במחלוקת, שנערך ב-6 ביוני 1967 ושבמהלכו חברי הקיבוץ הדפו לכאורה התקפת שריון וחי"ר סוריים על הקיבוץ.
טענות ועדויות גורמים צבאיים מטילות ספק לגבי חלקם של חברי הקיבוץ בקרב, פרטיו, ואולי גם לגבי עצם קיומו.
רקע

מלחמת ששת הימים נערכה בין 5 ביוני ל-10 ביוני 1967, ימים שני–שבת.
במהלך ארבעת הימים הראשונים של המלחמה התחוללו הקרבות בחזית המצרית ובחזית הירדנית שבמהלכם צה"ל כבש את חצי האי סיני, רצועת עזה, יהודה ושומרון, וירושלים המזרחית.
במהלך אותם ארבעה ימים התחוללו חילופי אש נרחבים לאורך החזית הסורית והיו מספר תמרונים צבאיים מוגבלים, ורק עם שוך הקרבות בחזיתות המצרית והירדנית – צה"ל תקף וכבש את רמת הגולן.
הקרב המדובר נערך במסגרת חילופי האש בימים שקדמו לכיבוש רמת הגולן.
הקיבוץ ערב הקרב

שלושה מוצבים סוריים איימו על הקיבוץ:
נוחיילה מצפון, כאשר בינו לקיבוץ חצץ המוצב הפלוגתי תל דן, בפיקודו של המג"ד סא"ל שמחה אסף.
תל חמרה ממזרח, ברמת הבנייאס (כיום קיבוץ שניר); כאשר בינו לקיבוץ ניצבו שלוש עמדות פילבוקס מחוברות בתעלות קשר ושמהם נערכה ההגנה על הקיבוץ, ותעלת נ"ט מתקופת מלחמת העולם השנייה שהפרידה בינם לבין שדה החיטה שממזרח להם ("החלקה האוסטרלית").
תל עזזיאת מדרום מזרח, כאשר בינו לקיבוץ הונח בחיפזון שדה מוקשים בסמוך למלחמה.
מהלך הקרב

הקרב החל ביום ג' 6 ביוני עם שחר, בהרעשה ארטילרית על הקיבוץ שנמשכה כשעתיים.
יוסי לב ארי פיקד על כח של כ-11–15 לוחמים, רובם חברי הקיבוץ; שהיו מצוידים בשלושה מגל"דים, רובים צ'כיים ומטול בזוקה.
עם תום ההרעשה בשעה 06:00 בבוקר, החל לנוע לעברם, מכיוון רמת הבנייאס, הכח הסורי שכלל 2 פלוגות חי"ר מצוידות בקלאצ'ניקובים, מקלעי גוריאנוב, תול"ר B10, להביורים; ומאחוריהם 6 טנקים.
המגינים שבתוך הקיבוץ ירו לעבר הכח התוקף פגזי זרחן ממרגמה 81 מ"מ, והכח בתעלות הקשר החל לירות רק כשהתוקפים היו מספיק קרובים.
כתוצאה מהשימוש בפגזי הזרחן ובכדורי מקלע נותבים, החיטה בחלקה האוסטרלית החלה לבעור, והטנקים נאלצו לסגת – גם בגלל הלהבות, וגם בגלל תעלת הנ"ט.
לפחות שני טנקים נפגעו וננטשו: אחד שנתקע בצומת הטנק (הנושא עד היום את שמו), ואחד אחר התהפך ונפל למימי הבנייאס.
במקביל, המקלעים פגעו בכוחות החי"ר שניסו לתקוף, והרגו לפחות 17 סורים.
במהלך הקרב הוזעקו תלמידי י"ב מהקיבוץ להביא תחמושת לתעלות הקשר, והם השתתפו בירי המקלעים על התוקפים.
מעורבות צה"ל בקרב

לטענת חברי הקיבוץ, הצבא חשב שההתקפה מכוונת לשאר ישוב, לשם הופנה כח השריון שעמד לרשותו באזור, והוא לא היה מודע להתקפה על קיבוץ דן. בנוסף, הצבא העריך שהמאמץ העיקרי של ההתקפה הסורית העתידית יהיה בגשר בנות יעקב.
לטענת עמירם אפרתי שהשתתף בקרב ושירת בחיל המודיעין, הוא ראה לאחר מלחמת יום הכיפורים מסמך סורי ובו פרטים על תוכנית ההתקפה על הקיבוץ.
לדברי שמחה אסף, מפקד גדוד 34 של חטיבת אלכסנדרוני, הוא שלח מספר טנקים לכיוון בריכות הדגים של קיבוץ דן, שבטעות חשבו שהגיעו לשאר ישוב; ולא נערך שם קרב.
מנגד, מוצב תל דן שתחת פיקודו, הותקף בשעות אחר הצהריים, וההתקפה נהדפה בסיוע חיל האוויר.
לדברי חזי דר, סמג"ד 34, הוא הגיע לקיבוץ, סייע לחולייה שהפעילה את מרגמת 81, אבל לא נערך שם קרב.
אפרים ריינר, סגן מפקד החטיבה המרחבית ומי שחקר את פעילות פיקוד צפון; לא הזכיר בתחקיר שום אירוע הקשור לקיבוץ.
2009 בארצות הברית

| 0 | 1 | 2 | 3 |
| --- | --- | --- | --- |
| «««  2008   2007  2006 |  דגל ארצות הברית | 2009  בארצות הברית |  »»»  2010   2011   2012 |
כל ערכי השנים בארצות הברית • אירועים בולטים בעולם ב-2009 פורטל ארצות הברית • לוח שנה של שנת 2009
2009 בארצות הברית הייתה השנה בה חגגה ארצות הברית 233 שנה מיום היווסדה.
הנהגה

הנשיא: ג'ורג' בוש (המפלגה הרפובליקנית) עד 20 בינואר, ברק אובמה (המפלגה הדמוקרטית)
סגן נשיא: דיק צ'ייני (המפלגה הרפובליקנית) עד 20 בינואר,  ג'ו ביידן (המפלגה הדמוקרטית)
יו"ר בית הנבחרים: ננסי פלוסי (המפלגה הדמוקרטית)
מנהיג הרוב בסנאט: הארי ריד (המפלגה הדמוקרטית)
הקונגרס: הקונגרס ה-110 עד 3 בינואר, הקונגרס ה-111
אירועים בולטים

3 בינואר – הקונגרס ה-111 מושבע ומתחיל את פעילותו.
20 בינואר – טיסה 1549 של יו אס איירווייז נאלצת לבצע נחיתת חירום בנהר ההדסון זמן קצר לאחר שהמריאה מנמל התעופה לה גוארדיה בניו יורק בעקבות פגיעת ציפורים במנועי מטוס האיירבוס A320. בזכות תפקודו יוצא הדופן של הטייס ניצלו כל 155 הנוסעים ואנשי הצוות.
20 בינואר – ברק אובמה מושבע לנשיא ה-44 של ארצות הברית, והופך להיות הנשיא האפרו-אמריקאי הראשון בתולדותיה של ארצות הברית
29 בינואר – הסנאט של מדינת אילינוי מדיח את מושל אילינוי רוד בלאגוייביץ' מתפקידו בהחלטה שהתקבלה פה אחד - הפעם הראשונה בה מידה שכזו ננקטת נגד מושל אילינוי.
17 בפברואר – הקונגרס מאשר את חבילת התמריצים הכלכליים של הנשיא אובמה בהיקף של 787 מיליארד דולרים אשר נועדה ליצור מקומות עבודה ולקדם השקעות והוצאות.
6 במרץ – שוגר טלסקופ החלל קפלר, שמשימתו היא לגלות לראשונה כוכבי לכת דמויי ארץ החגים סביב שמשות אחרות
1 ביוני – ג'נרל מוטורס מודיעה על פשיטת רגל, פשיטת הרגל הרביעית בגודלה בארצות הברית.
12 ביוני – כל שידורי הטלוויזיה בארצות הברית עוברים לשיטת שידור דיגיטלית, וזונחים את השיטה האנלוגית.
25 ביוני – זמר הפופ האמריקאי המצליח מייקל ג'קסון נפטר מדום לב בשל מנת יתר של סם ההרדמה פרופופול, במהלך ההכנות לסבב ההופעות העולמי שלו "This is it". מותו של ג'קסון עורר גילויי צער ברחבי העולם.
3 ביולי – שרה פיילין מודיעה במפתיע כי תתפטר מכהונתה כמושלת אלסקה ב-26 ביולי. צעד זה הוביל רבים מכלי התקשורת לשער כי היא נערכת לבחירות לנשיאות בשנת 2012.
29 בספטמבר – רעידת אדמה בעוצמה של 8.1 בסולם ריכטר פוגעת באזור האיים הסמואים. כתוצאה מרעידת האדמה ומהצונאמי שבא בעקבותיה נהרגו כ-189 אנשים בסך הכל כאשר 31 היו מסמואה האמריקנית.
15 באוקטובר – במשך שעות עוקבות רשתות הטלוויזיה בארצות הברית אחר בלון מעופף דמוי עב"ם שהתרומם לאוויר בקולורדו ואשר הכיל לכאורה את פלקון הייני בן ה-6. לאחר שעתיים כאשר הבלון נחת ללא הילד הרשויות פתחו בחיפושים אחריו על מנת לגלות מה עלה בגורלו. מאוחר יותר באותו היום התברר כי הילד היה כל הזמן בעליית הגג בביתו. בהמשך הודו בני הזוג הייני כי הייתה זו מתיחה ובעקבות כך נקנסו ב-36,000 דולרים וקיבלו תקופות מאסר בכלא.
28 באוקטובר – נאס"א משגרת בהצלחה את טיסת המבחן ארס 1-X, המשימה המבצעית הראשונה של תוכנית קונסטליישן.
13 בנובמבר – נידאל מאליק חסאן, חייל מוסלמי יליד וירג'יניה ממוצא פלסטיני אשר שירת כקצין בריאות נפש, הורג 13 חיילים אמריקאים ופוצע 30 בפיגוע ירי בבסיס הצבאי פורט הוד בטקסס.
13 בנובמבר – נאס"א הודיעה כי ממצאי לוויין המחקר LCROSS מוכיחים את הימצאותם של מאגרי מים גדולים על הירח
11 בדצמבר – שחקן הגולף המצליח טייגר וודס מודיע על פרישה מגולף עד להודעה חדשה, בעקבות שערוריית המין שיוחסה לו בתקשורת.
נפטרו

27 בינואר – ג'ון אפדייק, סופר אמריקאי (נולד ב-1932)
25 בפברואר – פיליפ חוזה פארמר, סופר אמריקאי (נולד ב-1918)
15 במרץ – רון סילבר, שחקן קולנוע, תיאטרון וטלוויזיה אמריקאי-יהודי (נולד ב-1946)
25 באפריל – ביאטריס ארתור, שחקנית אמריקאית (נולדה ב-1922)
2 במאי – ג'ק קמפ, פוליטיקאי אמריקאי (נולד ב-1935)
4 במאי – צ'אק דיילי, מאמן כדורסל אמריקאי (נולד ב-1930)
9 במאי – דום דה-לואיז, שחקן אמריקאי (נולד ב-1933)
4 ביוני – דייוויד קאראדין שחקן קולנוע וטלוויזיה אמריקאי. מת כתוצאה מחניקה אירוטית. (נולד ב-1936)
23 ביוני – אד מקמהון, קומיקאי אמריקאי (נולד ב-1923)
25 ביוני – פארה פוסט, שחקנית אמריקאית ידועה שכיכבה בין השאר בסדרה "המלאכיות של צ'רלי" (נולדה ב-1947)
25 ביוני – מייקל ג'קסון, זמר פופ אמריקאי מצליח (נולד ב-1958)
4 ביולי – אלן קליין, איש עסקים אמריקאי-יהודי (נולד ב-1931)
6 ביולי – רוברט מקנמארה, מזכיר ההגנה השמיני של ארצות הברית (נולד ב-1916)
17 ביולי – וולטר קרונקייט, עיתונאי אמריקאי (נולד ב-1916)
6 באוגוסט – ג'ון יוז, במאי אמריקאי (נולד ב-1960)
13 באוגוסט – לס פול, גיטריסט קאנטרי-ג'אז אמריקאי (נולד ב-1915)
25 באוגוסט – טד קנדי, פוליטיקאי אמריקאי (נולד ב-1932)
12 בספטמבר – נורמן בורלוג, חוקר אמריקאי זוכה פרס נובל לשלום (נולד ב-1914)
14 בספטמבר – פטריק סווייזי, שחקן קולנוע אמריקאי (נולד ב-1952)
18 בספטמבר – אירווינג קריסטול, עיתונאי אמריקאי-יהודי (נולד ב-1920)
22 באוקטובר – סופי סיילס, קומיקאי אמריקאי (נולד ב-1926)
13 בדצמבר – פול סמואלסון, כלכלן אמריקני זוכה פרס נובל (נולד ב-1915)
17 בדצמבר – ג'ניפר ג'ונס, שחקנית קולנוע אמריקאית (נולדה ב-1919)
20 בדצמבר – בריטני מרפי, שחקנית וזמרת אמריקאית (נולדה ב-1977)
טיסה 1549 של יו אס איירווייז לאחר נחיתת החירום בנהר ההדסון
ברק אובמה מושבע לנשיא ה-44 של ארצות הברית
מייקל ג'קסון
פארה פוסט
פטריק סווייזי
אביעזר

ערך זה עוסק במושב בישראל. אם התכוונתם למשמעות אחרת, ראו .
| --- | --- |
אביעזר
מדינה: ישראל ישראל
מחוז: ירושלים
מועצה אזורית: מטה יהודה
גובה ממוצע: ‎377 מטר
תאריך ייסוד: 1958
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 933 תושבים
    - מתוכם, תושבי ישראל: 931 תושבי ישראל
 מפת מיקום  מפה דינמית   (למפת השפלה מוגדלת) אביעזר(למפת השפלה רגילה) אביעזר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אביעזר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אביעזר31°40′54″N 35°01′01″E﻿ / ﻿31.6817746073788°N 35.0168229259067°E﻿ / 31.6817746073788; 35.0168229259067  heמפת היישובים של מועצה אזורית מטה יהודה באדום - אביעזר בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

מושב אביעזר
אֲבִיעֶזֶר (בתעתיק לטיני: Avi'ezer) הוא מושב בחבל עדולם, הממוקם כ-7 ק"מ מדרום לבית שמש, שוכן בשיפולי הרי יהודה וצופה אל נוף עמק האלה ממערב והרי גוש עציון ממזרח. המושב משתייך לארגון הפועל המזרחי אך כיום אוכלוסייתו מעורבת והטרוגנית.
טבע ועתיקות

המושב שוכן בעמק האלה, בין הר ושפלה, הנוף הוא חורש ים תיכוני, חלקו טבעי ומורכב מעצי אלון ואלה וחלקו נטוע, כמו עצי אורן וחרוב, זאת בצד בתה של צמחי בר. בתחום המושב קיימים שרידים של בארות וגתות שמן מן התקופה הביזנטית וכן עצי אלון ואלה עתיקי יומין. בעונת החורף יש פריחה של פרחי בר כגון כלניות, רקפות, חרדל אשר צובעים את הגבעות והעמק סביב. באוקטובר 2014, במסגרת המפעל ה-37 של תנועת הנוער בני המושבים לזכרו של יוסי יפה, הוכשר שביל טיולים העובר בחורש שבתוך המושב ומוביל לבית הבד העתיק. לאורך השביל הוקמו גם פינות מנוחה להנאת המסיירים במקום. בחודש ינואר 2019 נחנך שביל טיולים מעגלי אל החורש הטבעי שבכניסה הראשית למושב. השביל סומן בסימון שבילים ביוזמת תושבי המקום ובסיוע היחידה להגנת הסביבה והמועצה האזורית מטה יהודה. הוא כולל שני מסלולים: האחד כחצי קילומטר והשני כקילומטר וחצי. השביל עובר בין סלע נרקיסיים, חורבות עתיקות, עצי אלון חסונים ושדות פרחים, גם בו יש פינות מנוחה. הוא מגיע אל גבעת הרקפות הנקראת גם תצפית 360, תל אבנים עגול שמפסגתו ניתן לראות את נוף השפלה ויישובי הסביבה, על גבעה זו חוזרות בכל שנה העיריות והרקפות ומכסות אותה במרבד מרשים.
חורבת בית בד מתנשאת מעל לבתי המושב. (היא מופיעה במפת ה־F.E.P .בשם: Rus-er Umm. Kh) משתרעת על פני כ־15 דונם ושוכנת בראש גבעה המתנשאת לגובה של 442 מ' מעל לפני הים, החורבה מצויה במרחק של כ־5.2 ק"מ דרומית־מזרחית לחורבת בית נטיף וכ־3 ק"מ צפונית־מזרחית לתל עדולם. וכך נכתב בסיכום תחקיר שערכו איתן קליין, גדעון גולדנברג ואילן חדד:
"באתר נחשפה בשנת 1898 כנסייה מעוטרת בפסיפסים הכוללת כתובת בשפה היוונית והסורית המציינת את הקדשת הכנסייה ליוחנן הקדוש. מתחת לכנסייה אותרה מערת קבורה שבדופנותיה מקמרים, וזוהתה כקריפטה ביזנטית השייכת לכנסייה. בשנת 2014 נסקרה מערת קבורה זו בשנית בידי מפקחי היחידה למניעת שוד עתיקות
עקב זיהוי פגיעה באתר על ידי שודדי עתיקות. התברר כי דופנות המערה מטויחות בטיח אפור מהסוג האופייני לימי הבית השני, והועלתה השערה כי מדובר במקווה טהרה מתקופה זו שהוסב לשמש מאוחר יותר כמערת קבורה. חפירת בדיקה שנערכה במקום מטעם רשות העתיקות איששה את השערתנו, ותוצאות הבדיקה מאפשרות לשחזר את שלבי השימוש השונים של המתקן. כחלק מעבודת שדה זו נסקרו באתר חללים תת־קרקעיים נוספים ובהם בורות מים, מחסנים תת־קרקעיים, מערכת מסתור ומקוואות טהרה"
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  התעתיק על פי שמות היישובים בישראל באתר האקדמיה ללשון העברית, 21 ביוני 2022
↑  ערב מורשת יהדות קוצ'ין, באתר YOUTUBE, ‏18.8.2008
↑  תושבי אביעזר היקרים, ‏11.8.2021
↑  איתן קליין, גדעון גולדנברג ואילן חדד, [https://www.ariel.ac.il/images/stories/site/departments/archaeology/jurnal/In_the_Highlands_Depth/pdf/Eitan_Klein_sp.pdf חורבת בית בד:
יישוב יהודי מימי הבית השני
ואתר כנסייתי מהתקופה הביזנטית], באתר אוניברסיטת אריאל, ‏2018 (ארכיון)
| --- | --- |
בקרת זהויות :  NLI: 987007526244805171
אברהם וינרוט

| --- | --- |
אין תמונה חופשית
 לידה:  נובמבר 1963 (בן 61) ישראל 
 מדינה:  ישראל 
 השכלה:  אוניברסיטת בר-אילן (תואר ראשון ושני), אוניברסיטת תל אביב (דוקטורט) מרצה מן המנין במרכז האקדמי פרס, פרופסור חבר
 תחומי מחקר:  דין, הלכה, פילוסופיה יהודית 
 פעילויות נוספות:  עו"ד
 פרסים והוקרה:  פרס ירושלים לספרות והגות
 aviweinroth.com
 
אברהם (אבי) וינרוט (נולד ב-1963) הוא פרופסור למשפטים ועורך דין ישראלי. עד סוף שנת 2013 היה שותף בכיר במשרד עורכי הדין ד"ר י. וינרוט ושות' שבראשות אחיו ד"ר יעקב וינרוט, ומאז עומד בראש משרד עצמאי. עוסק בליטיגציה במשפט מסחרי ובנדל"ן. מומחה לדיני קניין, דיני תאגידים, משפט מנהלי ובנקאות, מייצג חברות ממשלתיות וגורמים מרכזיים במשק. פרסם 28 ספרים ומאות מאמרים בתחומי המשפט ההגות וההשקפה היהודית, מכהן כיו"ר ועדת משפט עברי בלשכת עורכי הדין.
ביוגרפיה

וינרוט נולד בישראל להורים יוצאי פולין, וגדל בנתניה. למד בישיבת היישוב החדש ולאחר מכן בישיבת עטרת ישראל (בראשות הרב ברוך מרדכי אזרחי). שירת בצה"ל ברבנות הצבאית. הוסמך לרבנות בשנת תשמ"ג. התמחה במשפטים אצל עו"ד חנן מלצר ולאחר מכן אצל עו"ד ד"ר אמנון גולדנברג, והוסמך כעורך דין בסוף 1989. בוגר ומוסמך בהצטיינות של הפקולטה למשפטים באוניברסיטת בר-אילן, וד"ר למשפטים מאוניברסיטת תל אביב. עבודת המוסמך, בהנחייתו של ד"ר אהרן נמדר, עסקה במיסוי מלכ"רים ופורסמה כספר. עבודת הדוקטורט, בהנחיית פרופ' אריאל רוזן-צבי וד"ר אירית חביב-סגל, עסקה בחברות ממשלתיות ומשפט מנהלי, ופורסמה כספר בשנת 1994. מאז פרסם עשרות ספרים ומאות מאמרים.
שימש כיועץ משפטי למגן דוד אדום וכיועץ משפטי של חברת עמידר, וכן ייצג חברות ממשלתיות כגון החברה הלאומית לדרכים בישראל (מע"צ) ובזק בינלאומי.
מרצה באוניברסיטת תל אביב משנת 1996 בדיני קניין ובדיני תאגידים. החל משנת 2014 מרצה מן המניין במרכז האקדמי פרס ברחובות, ובשנת 2018 מונה לפרופסור חבר. מרצה גם בהשתלמויות לשופטים ולעורכי דין. בשנת 2024 מונה לכהונת יו"ר ועדת משפט עברי של לשכת עורכי הדין.
סדרת לאור

במקביל לעיסוקו המשפטי כעורך דין פעיל פרסם וינרוט ספרים בתחומי משפט שונים ובנושאי הגות יהודית ובמיוחד סדרת ספרי "לאור", העוסקת בפרשנות תורנית ובהגות של גדולי החסידות. במסגרת הסדרה פורסמו עד כה תשעה ספרים: לאור מהר"ל, לאור החיים, לאור קדושת לוי, לאור רבי צדוק הכהן מלובלין, לאור שפת אמת, לאור שם משמואל, לאור תפארת שלמה, לאור ימים נוראים ולאור נועם אלימלך.
סדרת לאור > ספריו

דיני קניין - פרקי יסוד, מהדורה שנייה, הוצאת נבו, 2020
חברות ממשלתיות - תחולת המשפט המנהלי, הוצאת בורסי, תשנ"ה
מיסוי מוסדות ללא כוונת רווח (מס הכנסה ומע"מ), תשנ"ב
ריבית הסכמית, הוצאת שואב, תשנ"ח
אברהם וינרוט וברק מדינה, דיני הלוואות - הגנה על הלוה במשפט בישראל, הוצאת בורסי, תש"ס
אברהם וינרוט ובועז אדלשטיין, התניית שירות בשירות על ידי תאגיד בנקאי, הוצאת שואב, תשס"א
ערבות בנקאית, תשס"ז. מהדורה שנייה מורחבת - תשע"א.
פמיניזם ויהדות, הוצאת ידיעות אחרונות, תשס"א
גנבה וגזלה - פרקי יסוד, הוצאת מוסד הרב קוק, תשס"ב.
מאמרי אברהם - פרקים בנושאים הלכתיים שונים, תשמ"ג
ספירטואליזם ויהדות, סדרת אוניברסיטה משודרת, בהוצאת משרד הביטחון – ההוצאה לאור, תשנ"ו
שיקול דעת ביחסי הלכה ומדע, הוצאת מחשבות, תשנ"ב.
החיים בהלכה - עקרונות יסוד ומקרי גבול, הוצאת פלדהיים, תש"ע.
אב בדעת - מאמרים במגוון נושאים תורניים, הוצאת שואב בע"מ, תשע"ג.
רז י-ה - סוגיות מודרניות בהלכה, הוצאת שואב בע"מ, תשע"ז.
ביטחון והשתדלות , תשס"ז. ספר זה זכה בפרס ירושלים לספרות והגות לשנת 2008 - תשס"ח.
ספר זה ראה אור גם באנגלית, בשם Faith in G-d versus Human Effort, הוצאת פלדהיים בשנת 2013, תשע"ג.
עיוני תפילה הוצאת פלדהיים, תשע"ד. הספר זכה בפרס רמת גן לספרות והגות לשנת 2014.
ספר זה ראה אור גם באנגלית, בשם Insights into Prayer - The essence of prayer - הוצאת פלדהיים בשנת 2019, תשע"ט.
עשות משפט, הוצאת פלדהיים, תשע"ז.
ספר יעקב וינרוט (הוצאת נבו, 2021), עריכה ביחד עם השופט ד"ר גרשון גונטובניק וד"ר חיים זיכרמן.
נהגה (שערים בלמדנות בדרכי הגרב"מ אזרחי) - הוצאת פלדהיים, תשפ"ה.
לאור קדושת לוי, הוצאת פלדהיים, מהדורה שנייה תש"פ.
לאור המהר"ל - על פרשה ומועד , הוצאת פלדהיים, תש"פ
ספר זה ראה אור גם באנגלית, בשם By the light of the Maharal הוצאת פלדהיים בשנת 2022, תשפ"ג.
לאור רבי צדוק הכהן מלובלין, הוצאת פלדהיים, תשפ"א.
לאור החיים - על פרשה ומועד על פי ספר אור-החיים, הוצאת פלדהיים, תשפ"א.
לאור שפת אמת - על פרשה ומועד הוצאת פלדהיים, תשפ"ב.
לאור שם משמואל - על פרשה ומועד הוצאת פלדהיים,תשפ"ג.
לאור תפארת שלמה - על פרשה ומועד הוצאת פלדהיים,תשפ"ג.
לאור ימים נוראים - הוצאת פלדהיים, תשפ"ג.
לאור נועם אלימלך - הוצאת פלדהיים תשפ"ד.
לאור בת עין - הוצאת פלדהיים, תשפ"ה.
סדרת לאור > חלק מן המאמרים

דייר סרבן - סיבה או סימן? פורום עיוני משפט כרך מח
זכות השימוש נקנית בשלוש דרכים? משפטים על אתר גיליון כ
ריבונות עם אחריות ככלי הכרעה בצמתים של חיכוך לאורך חיי המשכון, משפט ועסקים כרך כז
זכויות בניה - עיון מחודש, משפטים נא 201
הפקעה לשם בנייה למגורים - נטילה מן הפרט לצורך הפרט, פורסם בכתב העת "שערי משפט"
על המשרעת הנורמטיבית בפסק הדין בעניין גנז (אורכב 26.08.2016 בארכיון Wayback Machine), פורסם בהפרקליט, אתר מאמרים וספרים
דרישת הכתב בעסקת תיווך מקרקעין, באתר משפט ועסקים
חובתו של בנק כלפי לקוח בעת קריסת שווקים (אורכב 26.08.2016 בארכיון Wayback Machine), באתר משפט ועסקים
אחריות בנק מלווה כלפי רוכשי דירות ובעלי קרקע, פורסם בהפרקליט, באתר מאמרים וספרים
הגיונות דיני השליחות כהסבר לפסקו הנסתר של רש"י בדיני ריבית, פורסם בספר יעקב וינרוט 2021
סיכול חוזה מחמת כוח עליון, פורסם בתחומין מא (תשפ"א)
תום לב ותכלית המשכון, באתר משרד המשפטים
על עבירת הניסיון, באתר משרד המשפטים
רגשי נקם במערכת הענישה, באתר משרד המשפטים
על הגנבה והגזילה ומה שביניהן, באתר משרד המשפטים
פיצוי בגין פגיעה באוטונומיה, באתר משרד המשפטים
הפקעה לצורכי ציבור כשפג הצורך הציבורי, באתר משרד המשפטים
אחריות השומר בנכס מבוטח, באתר משרד המשפטים
השלום כערך על, באתר משרד המשפטים ובאתר "דעת"
האשה בהליך השיפוטי, באתר משרד המשפטים ובאתר "דעת"
פיקוח נפש במלחמה, באתר משרד המשפטים
תורה עם דרך ארץ, באתר משרד המשפטים
חכמה לאחר מעשה, באתר משרד המשפטים
על "זוּם" והכרעות שיפוטיות, באתר משרד המשפטים
הורות פיזיולוגית מול הורות גנטית - האם יש תשובה לכל שאלה?, באתר משרד המשפטים
לוגיקה ולמדנות – באים כאחד, באתר "דעת"
צדק חברתי בהלכה, המאמר זכה במקום הראשון בתחרות ארצית למאמרים על צדק חברתי במשפט העברי של מערכת העלון שבתון
הפרת התחייבות לתרום מח עצם, אסיא – כתב עת לרפואה, אתיקה והלכה (מכון שלזינגר) כרך כ"ג, חוברת פ"ט-צ', אוגוסט 2011
שביתת רופאים – היבטים משפטיים ואתיים אסיא – כתב עת לרפואה, אתיקה והלכה (מכון שלזינגר) חוברת צ"ג-צד' 2013.
האם הצורך בהסכמה מדעת מחייב לספר לחולה את כל האמת המרה? אסיא – כתב עת לרפואה אתיקה והלכה (מכון שלזינגר) כרך ל"א, חוברות ג'-ד', אייר תשפ"ב
תוקפן של עסקאות עתידיות, פורסם בגיליון "האוצר" (גיליון פ"ה)
יום הדבורים העולמי

יום הדבורים העולמי הוא מועד בינלאומי שהוכר על ידי האו"ם ומצוין כל שנה ב-20 במאי. התאריך הנבחר הוא יום הולדתו של אנטון יאנסה (אנ'), מחלוצי ענף דבוראות שעוסק בגידול דבורים וייצור דבש. יאנסה נולד בסלובניה במאה ה-18, והיה המורה הראשון בעולם לגידול דבורים.
דבורה מאביקה
חלת דבש
היסטוריה

בסוף שנת 2017 הוחלט בעצרת הכללית של האו"ם כי יום הדבורים העולמי יתקיים ב-20 במאי. היום צוין לראשונה בשנת 2018. הוא מצוין על מנת להעלות את המודעות להכחדת הדבורים אשר הולכת ונהיית חמורה יותר ויותר, ולהגביר את המודעות לחשיבותם של המאביקים (ובייחוד דבורים), לאתגרים אשר איתם הם מתמודדים ולתרומתם הרבה לפיתוח בר-קיימא..
חשיבותן של הדבורים

דבורים, כמו כן בעלי חיים מאביקים אחרים (לדוגמה פרפרים, עטלפים ויונקי הדבש), נמצאים תחת איום בעקבות פעילויות האדם. המאביקים עוזרים לצמחים, לגידולי מזון רבים, להתרבות ולהתפתח. המאביקים עוזרים לשמור על המגוון הביולוגי - מטרתם של הרבה מיזמים בני-קיימא. בנוסף, הם גם משמשים כמתריעים כאשר ישנם סיכונים סביבתיים, וכאשר מערכת אקולוגית מקומית לא מתפקדת בצורה מיטבית.
חרקים פולשניים, חומרי הדברה וניצול הקרקע לשימושים שונים, עלולים להפחית את חומרי ההזנה הקיימים ולהוות איום על מושבות דבורים. בדרך זו בני האדם פוגעים במערכות אקולוגיות רבות ומוציאים את הטבע מאיזון, דבר שעלול לפגוע גם בבני האדם.
כיצד מציינים את היום ברחבי העולם

שותלים זרעי פרחי בר (מהם הדבורים מפיקות צוף), ומגדלים צמחים בגינה אשר לא זקוקים להרבה מים או לכימיקלים מיוחדים כדי לגדול.
מכירים את הדבוראים המקומיים ולומדים מהם על מלאכת עשיית הדבש.
קונים/מכינים/אוכלים דבש או מאכלים המכילים דבש.
קוראים ולומדים על דבורים ועל מאביקים אחרים, ועל כיצד אנו יכולים להפסיק את הכחדת הדבורים.
ראו גם

דבוראות
מינים שנכחדו
הערות שוליים

↑  יח"צ, יום הדבורה העולמי, באתר שישי בגולן, ‏28 בדצמבר 2017
1 2  World Bee Day, United Nations
חיים גיטלר

| --- | --- |

 לידה:  13 באפריל 1962 (בן 62) המדינות המקסיקניות המאוחדות 
 מדינה:  ישראל, מקסיקו 
 ידוע בשל:  האוצר הראשי לארכאולוגיה ע"ש תמר וטדי קולק, מוזיאון ישראל; נשיא החברה הנומיסמטית בישראל
 השכלה:  האוניברסיטה העברית בירושלים  אוניברסיטת ניקולאוס קופרניקוס 
 
חיים גיטלר (נולד ב-13 באפריל 1962) הוא ארכאולוג אוצר וחוקר ישראלי, המתמחה בתחום הנומיסמטיקה. הוא האוצר הראשי לאגף לארכאולוגיה ואוצר לנומיסמטיקה במוזיאון ישראל שבירושלים, כמו גם נשיא החברה הנומיסמטית בישראל.
ביוגרפיה

חיים גיטלר נולד במקסיקו וב-1974 עלה לישראל. ב־1987 השלים תואר ראשון בארכאולוגיה ובלימודים כלליים באוניברסיטה העברית בירושלים. באותה שנה, גיטלר הצטרף לצוות מוזיאון ישראל כעוזר לאוצר לנומיסמטיקה, ובמקביל למד לתואר שני באוניברסיטה העברית, אותו השלים ב־1994. מחקרו עסק בתחום הנומיסמטיקה, בהנחיית פרופסור יעקב משורר. עם סיום התואר השני הוא התמנה לתפקיד האוצר לנומיסמטיקה במוזיאון ישראל, במסגרתו הוא אחראי על אוסף המטבעות העתיקים שבחזקתו. הוא פיקח על חידוש גלריות הקבע לנומיסמטיקה בשנים 1994 ו-2010 ואצר תערוכות מתחלפות בתחום.
ב־2011 השלים גיטלר לימודי דוקטורט באוניברסיטת ניקולאוס קופרניקוס שבטורון, פולין (אנ'). מחקר הדוקטורט שלו עסק במטבעות ארץ ישראל בתקופה הפרסית המאוחרת וראשית התקופה ההלניסטית.
ב־2013 הוא מונה לתפקיד האוצר הראשי לארכאולוגיה על שם תמר וטדי קולק במוזיאון ישראל. הוא היה אחראי על הניהול של האגף לארכאולוגיה על שם שמואל וסיידי ברונפמן, על היכל הספר המציג את מגילות מדבר יהודה, ועל מוזיאון רוקפלר לארכאולוגיה.
גיטלר לימד נומיסמטיקה במסגרות אקדמיות. בשנים 1996–1998 לימד מבוא לנומיסמטיקה בחוג לארכאולוגיה באוניברסיטה העברית (שלוחת רחובות) ובשנים 2010–2014 לימד את הקורס באוניברסיטת תל אביב. ב־2005–2016 כיהן גיטלר כנשיא החברה הנומיסמטית בישראל, בה ייסד ב־2006 את כתב העת הנומיסמטי, "Israel Numismatic Research", המפרסם מדי שנה מחקרים בעיקר על מטבעות דרום הלבנט. ב־2018 נבחר גיטלר מחדש כנשיא החברה המקומית, וב־2022 נבחר לאחד מתשעת הנציגים של ועדת החברה הנומיסמטית הבין־לאומית (אנ') ומונה למזכיר החברה. הוא החוקר הישראלי הראשון החבר בוועדה.
גיטלר השתתף כחבר בוועדה לתכנון שטרי כסף, מעות ומטבעות זיכרון של בנק ישראל.
נוסף לתפקידיו השונים, גיטלר הוא צלם. ב־1986 התקבל כחבר באגודה לקידום אומנות הצילום המסונפת לארגון Fédération Internationale de l'Art Photographique) FIAP, (אנ')). צילומיו הוצגו בשלוש תערוכות יחיד בישראל: בתיאטרון ירושלים, במכון ויצמן למדע ברחובות ובמועדון הצילום בתל אביב. ב־1986 נבחרו עבודותיו לתערוכה מטעם "FIAP" שהוצגה באיטליה ובברית המועצות.
מחקר

גיטלר חוקר נומיסמטיקה, ומומחה בטביעת המטבעות בתקופה הפרסית המאוחרת במרחב הארץ ישראלי: פלשת, שומרון, יהודה ואדום. הוא פרסם כ־90 מאמרים על מטבעות אלקטרום, מטבעות מהתקופה הפרסית, ההלניסטית, הרומית, הביזנטית, המוסלמית, הצלבנית ומטבעות מודרניים. בחלק ממחקריו היה חבר במשלחות ארכאולוגיות לאתרים בישראל ובירדן. במחקר הארכאולוגי בישראל, הוא פרסם מאמרים על הממצא הנומיסמטי מחפירות הרובע היהודי, ירושלים; אשקלון; הסירה העתיקה בכנרת; הר אדר; וחירבת אל-עקאד. מחקר על ממצא נומיסמטי מאתרים ארכאולוגיים בירדן פורסם כחלק ממשלחות של המכון הפרנציסקני לחקר הארכאולוגיה, בשיתוף פעולה עם האב מיקלה פיצ׳ירילו (אנ'). האתרים הארכאולוגיים עליהם כתב בירדן הם הר נבו, אום א-רסאס; ומידבא. כמו כן, הוא פרסם את הבולות מהחפירות בא-זנטור שבפטרה, בשיתוף פעולה עם פרופסור ברנהרד קולב מאוניברסיטת בזל. גיטלר היה הארכאולוג הישראלי הראשון שהוזמן באופן רשמי לירדן, לרגל פתיחת הפארק הארכאולוגי של מידבא ב־1995.
נושאים נוספים עליהם כתב גיטלר הם בדיקות מטלורגיות של מטבעות ושל תכשיטים עתיקים; מטמוני "האקיזילבר" (Hacksilber hoards); רושמות מטבעות רומים ואיסלאמיים; משקולות ביזנטיות ואיסלאמיות; חותמות עופרת צלבניות; קמעות מאגיים ומוזיאולוגיה.